SON'VARACHIM SUNGTTAM:
Gõychem dom' naslolem rajkaronn!
 "Fuddlea satolleant Gõyant rajki mollar anik kosleo-i ghodda-moddi zaum yetat, punn sorkar poddcho na ani tea ghoda-moddincho ekdancho xevott zauncho na hem mat khorem dista! " oxea utramni fattlea satolleant hanvem mhojem borovp sompoilelem.
 Ani zalem-i toxench. Sorkar sodrer urloch!
 Gõyant sodrer aslolo sorkar uddounk fuddem sorle khore, punn tanche te yeuzonnek dom' naslo. Tanche yeuzonnent porjechem boreponn naslem. Fokot tanchem boreponn aslem. Mhunnon tannim ekdancho sorkarak dilolo tenko rokddoch kaddunk na. To kaddche poilim tannim tenko kaddta, sorkar uddoita mhunn khub boball kelo. Khorench tor monant aslem zalear itlo bobbal kiteak kelo to somzonam. Boball korpak kelo, punn uddoilo na, thoinch tanche 'credibility'-n mar khalo. Rajkaronnant oxench. Rajkornni kitem-i korche adim don pavtti chintina.
 Gõyant fattlea satolleant sorkar uddounk fuddem sorlele te lokache protinidhink khorem mhonnlear sorkar uddounk koslich buniyad nasli. Dekun 'budget session'-a vellar oxe kortele, toxe kortele ani sorkar uddoitele mhunn te varear boballtale. Khorem mhonnlear, aplo svarth sadounche khatir ti 'blackmail' korpachi ttrik asli. Punn ti tanchi ttrik khuinche khuim xelleli. Somzum-ia, tannim sorkar uddoilolo, zalear tacho mar Gõychea 'budget'-ak bostolo aslo. Udorgotiche nodrentlean Gõyak khuim tori mar bostolo aslo. Tachoporinnam' her-ui gozalincher bostolo aslo. Dispott'tto vevhar opangull zaupacho. Tednam he, lokan vinchun kaddlele protinidhi aplea motadrnk ani Gõyche porjek kitem zap ditele asle? Koxe ritin pottoitele asle?
 Gõyche amdar-montri, rajkaronn mhonnlear hata bottancher khellpacho ani khelloupacho khell mhunn somzotat. Kiteak, je hetun te nivddun aileat tea tanchea hetunt Gõychem boreponn na. Porjechem boreponn na. Konnachench boreponn na. Te fokot aplea faidea khatir vinchnnuko loddoitat, apleach faidea khatir nivddun yetat, apleach faidea khatir nivddun yetoch ap-svarthan panvlam fuddem ghaltat ani apleach khatir jiyetat.
 Goa Budget 2010 Highlights:
Subscribe to: Post Comments (Atom)
- ► 2013 (42)
- ► 2012 (16)
- ► 2011 (20)
(21)
- ▼ March (4)
- ► 2009 (26)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 